NARIADENIE KOMISIE (ES) č. 522/2005
z 1. apríla 2005,
ktorým sa mení a dopĺňa nariadenie Rady (ES) č. 2368/2002, ktorým sa vykonáva certifikačná schéma Kimberleyského procesu pre medzinárodný obchod s neopracovanými diamantmi
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 2368/2002 z 20. decembra 2002, ktorým sa vykonáva certifikačná schéma Kimberleyského procesu pre medzinárodný obchod s neopracovanými diamantmi (1), najmä na jeho článok 19 ods. 6,
keďže:
V záujme zlepšenia funkčnosti certifikátu Spoločenstva je potrebné zmeniť a doplniť určité technické vlastnosti uvedené v prílohe IV k nariadeniu (ES) č. 2368/2002,
PRIJALA TOTO NARIADENIE:
Článok 1
Záhlavie „Číslovanie“ prílohy IV k nariadeniu (ES) č. 2368/2002 sa mení a dopĺňa takto:
a)
vo štvrtej zarážke
i)
sa v druhom riadku zrušujú slová „(ktorá pod UV svetlom fluoreskuje na zeleno)“;
ii)
tretia podzarážka sa zrušuje;
b)
piata zarážka sa nahrádza takto: „Druhé = 8 miestne sekvenčné neviditeľne vytlačené číslo (zhodné s vyššie uvedeným), fluoreskujúce pod UV svetlom“.
Článok 2
Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 1. apríla 2005